<classify> Katibu Mkuu wa Chama cha Darts Taifa TADA, Kally Mgonja alisema jana kuwa mashindano hayo yatahudhuriwa na timu kutoka nchi za Kenya, Uganda, Rwanda, Burundi na Tanzania.Mgonja alisema zaidi ya timu 25 zinatarajiwa kushiriki katika mchuano huo mkubwa unaotegemewa kuleta changamoto kwa wachezaji wa Tanzania.Maandalizi yanakwenda vizuri, tunategemea timu zitaendelea kuthibitisha ushiriki wao kwani mashindano haya ni kipimo kikubwa kwa wachezaji wetu kujifunza kutoka kwa wengine, alisema Mgonja.Alisema baada ya mashindano hayo timu zitaendelea kufanya maandalizi mengine kwa ajili ya mashindano ya Chalenji yatakayofanyika baadaye ambapo pia yatashirikisha timu za Afrika Mashariki.Tunaomba wadau wajitokeze kwa wingi mashindano yatakapoanza kujionea namna timu za Tanzania zitakavyochuana na za nje, lengo ni kuongeza hamasa kwa wachezaji kujituma.  <topic>: MICHEZO 